# ডোটেলী ভাষা

| ডোটেলী |
| --- |
| ডোটয়ালী |
| डोटेली |
| ডোটেলী–দেবনাগরী লিপিতে লেখা *ডোটেলী* |
| দেশোদ্ভব | * সুদূরপশ্চিম প্রদেশ
* কর্ণালী প্রদেশ
 |
| অঞ্চল | ডোটী |
|  মাতৃভাষী | ৪,৯৫,০০০ (২০২১ জনশুমারি)ই২৭
  |
| ভাষা পরিবার | ইন্দো-ইউরোপীয়
* ইন্দো-ইরানি
	+ ইন্দো-আর্য
		- উত্তরা ইন্দো-আর্য
			* পূর্বা পাহাড়ী
				+ **ডোটেলী**
 |
| লিখন পদ্ধতি | দেবনাগরী লিপি (ডোটেলী লিপি) |
| সরকারি অবস্থা |
| সরকারি ভাষা | নেপাল
* সুদূরপশ্চিম প্রদেশ (অতিরিক্ত দাপ্তরিক)
 |
| সংখ্যালঘু ভাষায় স্বীকৃত | নেপাল
* কর্ণালী প্রদেশ
 |
| ভাষা কোডসমূহ |
| আইএসও ৬৩৯-৩ | `dty` |
| ডোটেলী ভাষাভাষী অঞ্চলসমূহ |

 নেপালের অছাম জেলার একজন নারী অছামি উপভাষায় খাসির মাংস ও মাছ রান্না নিয়ে আলোচনা করছেন।
**ডোটেলী** বা **ডোটয়ালী** (দেবনাগরী লিপি: डोटेली) একটি ইন্দো-আর্য ভাষা, যা প্রায় ৪,৯৫,০০০ মানুষ ব্যবহার করে এবং যাদের বেশিরভাগই নেপালে বাস করে। এটি খাস ভাষার একটি উপভাষা, যা আধুনিক নেপালি ভাষার একটি প্রাচীন রূপ। এটি দেবনাগরী লিপিতে লেখা হয়। নেপালের সংবিধান ২০৭২ (২০১৫)-এর প্রথম খণ্ডের ৬ নং ধারা অনুসারে এটি নেপালে সরকারি মর্যাদাপ্রাপ্ত। ডোটেলীর চারটি প্রধান উপভাষা রয়েছে, যথা বৈতাদেলী, অছামি, বঝাঙ্গী নেপালি, দার্চুলালী এবং ডোটেলী। এই উপভাষাগুলোর মধ্যে পারস্পরিক বোধগম্যতা অনেক বেশি এবং ডোটেলীর সমস্ত উপভাষা ভাষাভিত্তিক উপাদান আদান-প্রদান করতে সক্ষম।

## ধ্বনিতত্ত্ব

### স্বরবর্ণ

ডোটেলী স্বরধ্বনি ধ্বনি|  | সম্মুখ | কেন্দ্রীয় | পশ্চাৎ |
| --- | --- | --- | --- |
| সংবৃত | i |  | u |
| সংবৃত-মধ্য | e |  | o |
| বিবৃত-মধ্য |  |  | ʌ |
| বিবৃত |  | a |  |

### ব্যঞ্জনবর্ণ

ডোটেলী ভাষার ব্যঞ্জনধ্বনি স্বনিমসমূহ|  | উভয়ৌষ্ঠ্য | দন্ত্য | দন্তমূলীয় | মূর্ধন্য | তালব্য | পশ্চাত্তালব্য | স্বরযন্ত্রীয় |
| --- | --- | --- | --- | --- | --- | --- | --- |
| নাসিক্য | m ⟨म⟩ |  | n ⟨न⟩ |  |  | ŋ ⟨ङ⟩ |  |
| স্পর্শধ্বনি/
সংযুক্ত স্পর্শ-ঘর্ষধ্বনি | অঘোষধ্বনি | অল্পপ্রাণ | p ⟨प⟩ | t ⟨त⟩ | t͡s ⟨च⟩ | ʈ ⟨ट⟩ |  | k ⟨क⟩ |  |
| মহাপ্রাণ | pʰ ⟨फ⟩ | tʰ ⟨थ⟩ | t͡sʰ ⟨छ⟩ | ʈʰ ⟨ठ⟩ |  | kʰ ⟨ख⟩ |  |
| ঘোষধ্বনি | অল্পপ্রাণ | b ⟨ब⟩ | d ⟨द⟩ | d͡z ⟨ज⟩ | ɖ ⟨ड⟩ |  | ɡ ⟨ग⟩ |  |
| মহাপ্রাণ | bʱ ⟨भ⟩ | dʱ ⟨ध⟩ | d͡zʱ ⟨झ⟩ | ɖʱ ⟨ढ⟩ |  | ɡʱ ⟨घ⟩ |  |
| উষ্ম |  |  | s ⟨स⟩ |  |  |  | ɦ ⟨ह⟩ |
| র-ধ্বনি |  |  | r ⟨र⟩ |  |  |  |  |
| নৈকট্য | (w ⟨व⟩) |  | l ⟨ल⟩ |  | (j ⟨य⟩) |  |  |

## উদাহরণস্বরূপ সংক্ষিপ্ত বাক্যাংশ

| শব্দ/বাক্যাংশ | লিপ্যন্তর | বাংলা অনুবাদ |
| --- | --- | --- |
| नमस्कार | নমস্কার | নমস্কার (আনুষ্ঠানিক) |
| तमरो नाम कि हो | তমরো নাম কি হো | তোমার নাম কী? |
| तम काँ बठे आया हौ | তম কাঁ বথে আয়া হৌ | তুমি কোথা থেকে এসেছো? |
| तम कसा छौ | তম কসা ছৌ | তুমি কেমন আছো? |
| मुई निको छुँ | মুই নিকো ছুঁ | আমি ভালো আছি। |
| तम काँ झान्या हौ | তম কাঁ ঝান্যা হৌ | তুমি কোথায় যাচ্ছো? / তুমি কোথায় যাবে? |
| कि भ्यो / कि भयो | কি ভ্যো / কি ভয়ো | কী হয়েছে? |
| छाँटो घर आया | ছাঁতো ঘর আয়া | তাড়াতাড়ি ফিরে এসো |

## ভাষার নাম

নেপালের সুদূর পশ্চিমাঞ্চলে জেলাভেদে ভাষাটি বিভিন্ন নামে পরিচিত।

জেলা অনুসারে ভাষার নামের জন্য ব্যবহৃত পরিভাষা| জেলা | ভাষার নামের জন্য ব্যবহৃত পরিভাষা |
| --- | --- |
| কৈলালী | বৈতাদেলী, বঝাঙ্গী–নেপালি |
| কঞ্চনপুর | বৈতাদেলী–নেপালি, পাহাড়ি, নেপালি |
| ডোটী | ডোটয়ালী, ডোটেলী |
| ডডেলধুরা | ডোটয়ালী, ডডেলধুরী |
| অছাম | অছামি, অছামি-নেপালি |
| বৈতডী | বৈতডী, বৈতডেলী, ডটয়ালী |
| দার্চুলা | দার্চুলালী, ডটয়ালী, সৌকা |
| বঝাঙ | বঝাঙ্গী, বঝাঙ্গী–নেপালি |

## আনুষ্ঠানিক অবস্থা

নেপালের ভাষা কমিশন সুদূরপশ্চিম প্রদেশে ডোটয়ালী ভাষাকে সরকারি ভাষা হিসেবে সুপারিশ করেছে।

## উৎপত্তি ও ইতিহাস

যদিও ডোটয়ালী প্রমিত নেপালি ভাষার সাথে সম্পূর্ণরূপে বোধগম্য নয়, তবুও ডোটয়ালীকে নেপালি নামক বৃহৎ ভাষার একটি অংশ হিসেবে বিবেচনা করা হয়। নেপালে ডোটেলীকে একটি নেপালি উপভাষা হিসেবে গণ্য করা হয়। তবে স্থানীয় বুদ্ধিজীবী ও ডোটীর ডোটেলী ভাষায় কথা বলা অধিবাসীরা ক্রমবর্ধমানভাবে তাদের ভাষাকে নেপালের অন্যতম জাতীয় ভাষা হিসেবে স্বীকৃতি দেওয়ার দাবি করেন।

## তথ্যসূত্র

## বহিঃসংযোগ

* সহজ নেপালি টাইপিং
* ইংরেজি থেকে নেপালি রূপান্তরকারী
* নেপালি ইউনিকোড ব্যবহার করে নেপালি টাইপ করুন
* নেপালি ইউনিকোডে টাইপ করুন
* সরল নেপালি ইউনিকোড